१० प्रतिशतसम्मको बजार गिरावटलाई अमेरिकीहरू करेक्सन मान्छन् । १० प्रतिशतभन्दा बढी घटेमा बजार बियरिस प्रवृत्तिमा गएको बुझ्छन् । यदि अमेरिकीहरूको विश्वासलाई हामीले पनि आधार मान्ने हो भने अहिले हाम्रो बजार पूरै बियरिस ट्रेन्डमा छ । नेप्से यसको उच्चतम विन्दु १८८१ बाट ४० प्रतिशत घटिसकेको छ । तर, २०६५ पछि २०६८ सम्मको बियरिस ट्रेन्ड हेर्ने हो भने केही चित्त बुझाउने अवस्थामा छौं । २०६५ पछि २०६८ सम्म बजार (नेप्से परिसूचक) ७५ प्रतिशतले घटेको थियो ।
